text: [{"text_idx": "#000004", "text": "22. mars er Heimsins Vatnsdagur, ta\u0301 serligt fokus ver\u00f0ur sett a\u0301 at ty\u0301dningin at fara v\u00e6l vi\u00f0 hesum li\u0301vsney\u00f0uga na\u0301ttu\u0301rutilfeingi, sum reint og feskt vatn er. I\u0301 Danmark sny\u0301r ta\u00f0 seg eina mest um at verja grunnvatni\u00f0 i\u0301mo\u0301ti teimum teimum eiturevnum, sum ver\u00f0a ny\u0301tt til at basa illgresi vi\u00f0. Ti\u0301 er ta\u00f0, at Coop i\u0301 Danmark hevur tiki\u00f0 avger\u00f0 um ste\u00f0ga allari s\u00f8lu av plantueitri. Hetta er eisini galdandi fyri Roundup og grasplenureins, sum m.a. amerikanska fyrit\u00f8kan Monsanto framlei\u00f0ir."}, {"text_idx": "#000005", "text": "Monsanto er fyri heimsumfatandi atfinningum, ti\u0301 felagi\u00f0 fer so vi\u0301\u00f0a i\u0301 si\u0301num royndum at tyngja vistfr\u00f8\u00f0ina i\u0301 na\u0301ttu\u0301runi, b\u00e6\u00f0i vi\u00f0 eiturevnum og i\u0301legubroytandi t\u00f8kni."}, {"text_idx": "#000006", "text": "24. mai var altjo\u0301\u00f0a mo\u0301tm\u00e6listiltak i\u0301mo\u0301ti hesi somu fyrit\u00f8ku, Monsanto. I\u0301 F\u00f8royum var\u00f0 i\u0301sta\u00f0in fyri mo\u0301tm\u00e6li skipa\u00f0 fyri upply\u0301singartiltaki i\u0301 Mi\u00f0lahu\u0301sinum i\u0301 Havn (ha\u00f0an myndin er) um a\u0301virkanina av eiturevnum og GMO i\u0301 okkara mati. Fyriskipararnir h\u00f8vdu kanna\u00f0, hv\u00f8rji eiturevni ver\u00f0a seld i\u0301 F\u00f8royum, og upply\u0301st var\u00f0 ta\u0301, at FK hev\u00f0i beint fyri \u00f8llum eiturevnum vi\u00f0 glyfosat fra\u0301 Monsanto \u2013 hetta fekk lo\u0301gvabrestirnar at runga fyri FK."}, {"text_idx": "#000009", "text": "I\u0301 sambandi vi\u00f0 tiltaki\u00f0 hja\u0301 Coop at ste\u00f0ga s\u00f8lu av lokeitri i\u0301 handlunum, hevur felagsskapurin fingi\u00f0 vi\u00f0urkenning danska vatngeirafelagsskapinum DANVA, sum i\u0301 skrivi til fj\u00f8lmi\u00f0larnar ro\u0301sar Coop fyri at taka a\u0301byrgd saman vi\u00f0 felagsskapinum at fa\u0301a t.d. urtagar\u00f0seigarar at gevast vi\u00f0 at da\u0301lka grundvatni\u00f0 vi\u00f0 plantueitri."}]